Izziņa par atzinumos sniegtajiem iebildumiem

**Ministru kabineta rīkojums projekts “Par nekustamā īpašuma ½ domājamās daļas Rīgā nodošanu Rīgas valstspilsētas pašvaldības īpašumā” (VSS-631)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta galīgā redakcija |
| *1* | *2* | *3* | *4* | *5* | *6* |
| – | – | – | – | – | – |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 04.11.2021. (*elektroniskā saskaņošana*) |
|  |  |
| Saskaņošanas dalībnieki: | **Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība** |
| Saskaņošanas dalībnieki izskatīja šādu ministriju (citu institūciju) iebildumus: | **Tieslietu ministrijas 22.07.2021. atzinums Nr. 1-9.1/824** |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
|  | *2* | *3* | *4* | *5* |
| **Tieslietu ministrija atbalsta rīkojuma projektu, vienlaikus izsakot šādus iebildumus:** |
| 1 | Rīkojuma projekta 1.punkts un anotācija.“1. Saskaņā ar Publiskas personas mantas atsavināšanas likuma 42. panta pirmo daļu un 43. pantu un likuma “Par valsts un pašvaldību dzīvojamo māju privatizāciju” 84.panta pirmo daļu, atļaut Finanšu ministrijai nodot bez atlīdzības Rīgas pilsētas pašvaldības īpašumā valstij piederošo ½ domājamo daļu no nekustamā īpašuma (nekustamā īpašuma kadastra Nr. 0100 067 0250) – zemes vienības (zemes vienības kadastra apzīmējums0100 067 0250) - 961 m² kopplatībā Garajā ielā, Rīgā; Palangas ielā, Rīgā (turpmāk – nekustamais īpašums), kas ierakstīts zemesgrāmatā uz valsts vārda Finanšu ministrijas personā. |  Projekta 1. punkts paredz saskaņā ar Publiskas personas mantas atsavināšanas likuma 42. panta pirmo daļu un 43. pantu un likuma “Par valsts un pašvaldību dzīvojamo māju privatizāciju” 84. panta pirmo daļu, atļaut Finanšu ministrijai nodot bez atlīdzības Rīgas pilsētas pašvaldības īpašumā valstij piederošo ½ domājamo daļu no nekustamā īpašuma (nekustamā īpašuma kadastra Nr. 0100 067 0250) – zemes vienības (zemes vienības kadastra apzīmējums 0100 067 0250) - 961 m² kopplatībā Garajā ielā, Rīgā; Palangas ielā, Rīgā, kas ierakstīts zemesgrāmatā uz valsts vārda Finanšu ministrijas personā. Savukārt likuma "Par valsts un pašvaldību dzīvojamo māju privatizāciju” 84. panta pirmā daļa noteic, ka valsts vai pašvaldības īpašumā esošais zemes gabals ar pašvaldības domes vai valsts dzīvojamo māju privatizāciju veicošās institūcijas lēmumu nododams privatizācijai, ja viendzīvokļa vai daudzdzīvokļu mājas privatizācija šā likuma [8.1 pantā](https://likumi.lv/ta/id/35770#p8.1) noteiktajā kārtībā ir uzsākta līdz 2014 .gada 30. septembrim un šī māja pilnībā vai daļēji atrodas uz valsts vai pašvaldības īpašumā esošas zemes, attiecībā uz kuru vairs nepastāv privatizācijas ierobežojumi, kas bija spēkā viendzīvokļa vai daudzdzīvokļu mājas privatizācijas uzsākšanas brīdī. Ņemot vērā minēto, lūdzam projektam atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 76. punktam pievienot dokumentus, kas apliecina zemes vienības (zemes vienības kadastra apzīmējums 0100 067 0250) atbilstību likuma "Par valsts un pašvaldību dzīvojamo māju privatizāciju” 84. panta pirmās daļas nosacījumiem, it īpaši ņemot vērā, ka no projektam pievienotajiem paskaidrojošajiem dokumentiem (Rīgas pilsētas zemesgrāmatas nodalījuma Nr. 11298 noraksta, informatīvās izdrukas no Kadastra informācijas sistēmas teksta datiem un 2019. gada 14. maija nomas līguma) izriet, ka minētā zemes vienība ir neapbūvēta. | **Ņemts vērā.**Informējam, ka skaidrības nodrošināšanai valsts akciju sabiedrība “Valsts nekustamie īpašumi” (turpmāk -VNĪ) vērsās pie Rīgas domes Īpašuma departamenta (VNĪ 17.08.2021.vēstule Nr. 2/9-3/8325) par papildus informācijas sniegšanu. Rīgas domes Īpašuma departaments 28.09.2021 ar vēstuli Nr. DI-21-1899-nd ir informējis, ka zemesgabala ar kadastra apzīmējumu 01000670250 daļas jau uz Dzīvojamo māju privatizācijas brīdi ir iekļautas tām noteikto funkcionāli nepieciešamo zemesgabalu robežās. Minētās zemesgabala daļas ir nepieciešamas Dzīvojamo māju apsaimniekošanai, uzturēšanai, funkcionēšanai nepieciešamajiem infrastruktūras un labiekārtojuma elementiem. Tās lieto Dzīvojamo māju dzīvokļu īpašnieki. Līdz ar to nav izšķirošas nozīmes tam, ka Dzīvojamās mājas pilnībā vai daļēji neatrodas uz zemesgabala ar kadastra apzīmējumu 01000670250. Minēto atzinis arī Augstākās tiesas Senāta Administratīvo lietu departaments 09.09.2019. lēmumā lietā Nr. SKA-766/2019 (A420281214).Papildus Rīgas domes Īpašuma departaments vēstulē izsmeļoši ir skaidrojis vēsturisko situāciju, kas iekļauta rīkojuma projekta anotācijā. Paskaidrojošiem materiāliem ir pievienots Rīgas pilsētas zemes komisijas 20.05.1999. lēmums Nr. 19/46 un Rīgas pilsētas zemes komisijas 18.03.1999. lēmums Nr. 11/52 un piesaistāmo zemju robežu plāni, kā arī Rīgas domes Īpašuma departamenta 28.09.2021 ar vēstule Nr. DI-21-1899-nd. | *Skatīt rīkojuma projekta precizēto anotāciju.* |
| 2.  | Rīkojuma projekta 2.2. apakšpunkts | Projekta 2.2. apakšpunkts paredz projekta 1. punktā minētā valsts nekustamā īpašuma daļu ārpus ielu sarkanajām līnijām izmantot, lai risinātu jautājumu par zemes vienības nodošanu privatizācijai daudzdzīvokļu dzīvojamās mājas (būves kadastra apzīmējums 0100 067 2066 001) - Palangas ielā 1, Rīgā, un daudzdzīvokļu dzīvojamās mājas (būves kadastra apzīmējums 0100 067 2067 001) - Palangas ielā 6, Rīgā, privatizēto objektu īpašniekiem. Savukārt projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas 2. punkta 7. lapaspusē norādīts, ka projektā netiek paredzēts pienākums Rīgas pilsētas pašvaldībai zemes vienības daļu ārpus ielu sarkanajām līnijām atgriezt atpakaļ valstij, jo zemes vienības daļa tiek nodota ar mērķi privatizācijas procesa pabeigšanai likuma „Par valsts un pašvaldību dzīvojamo māju privatizāciju” 84. panta noteiktajā - privatizēt dzīvojamo māju – Palangas ielā 1, Rīgā un Palangas ielā 6, Rīgā dzīvokļu īpašumu īpašniekiem, un šajā gadījumā atpakaļnodošana valstij nav iespējama. Vēršam uzmanību, ka projekta 2.2. apakšpunkts un anotācijas I sadaļas 2. punkta 7. lapaspusē minētais neatbilst Publiskas personas mantas atsavināšanas likuma 42. panta pirmajai daļai, kas noteic, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. Paskaidrojam, ka pašvaldības autonomās funkcijas ir noteiktas likuma "Par pašvaldībām" 15. pantā un šajā pašvaldības autonomo funkciju uzskaitījumā nav ietverta valsts vai pašvaldības īpašuma privatizācija. Turklāt privatizācijas mērķis (nodot privatizācijas objektu fizisko vai juridisko personu īpašumā) nav savienojams ar Publikas personas mantas atsavināšanas likuma 42. panta pirmajā daļā noteikto.Ņemot vērā minēto, lūdzam izvērtēt citas iespējas valstij piederošās ½ domājamās daļas no projekta 1. punktā minētā nekustamā īpašuma atsavināšanai, piemēram, saskaņā ar likuma "Par valsts un pašvaldību dzīvojamo māju privatizāciju” 7.1 panta pirmo daļu, valstij, vienojoties ar zemes līdzīpašnieku (juridisko personu), sadalīt zemi reālās daļās proporcionāli valstij un juridiskajai personai piederošo domājamo daļu lielumam vai arī, izbeidzot kopīpašuma attiecības ar zemes līdzīpašnieku uz projekta 1. punktā minēto nekustamo īpašumu, pamatojoties uz Publiskas personas mantas atsavināšanas likuma 4.panta ceturtās daļas 7. punktu. | **Iebildums izvērtēts.** Rīkojuma projekts ir sagatavots atbilstoši Rīgas domes lēmumā noteiktajam un vienotai praksei līdzīgu gadījumu risināšanā. Skatīt, piemēram, Ministru kabineta 2016.gada 24.augusta rīkojumu Nr.472 “Par valsts zemes vienības nodošanu Rīgas pilsētas pašvaldības īpašumā” <https://likumi.lv/ta/id/284351-par-valsts-zemes-vienibas-nodosanu-rigas-pilsetas-pasvaldibas-ipasuma>Situācijā, ja zemes vienības daļa neatrastos ielu sarkanajās līnijās, rīkojuma projekta izstrāde būtu pamatojama tikai ar likuma "Par valsts un pašvaldību dzīvojamo māju privatizāciju" 84. panta pirmo daļu. Ministru kabinetā jau pieņemti rīkojumi, kas sagatavoti saskaņā ar iepriekš minēto likuma pantu un neparedz pienākumu zemes vienību atgriezt atpakaļ valstij, ņemot vērā ar rīkojumu paredzēto mērķi. Skatīt, piemēram, <https://likumi.lv/ta/id/277148-par-valstij-piederosa-zemesgabala-andrejostas-iela-1a-riga-nodosanu-rigas-pilsetas-pasvaldibas-ipasuma> vai <https://likumi.lv/ta/id/298669-par-valstij-piederoso-nekustamo-ipasumu-nodosanu-rojas-novada-pasvaldibas-ipasuma>**Attiecībā uz reālo sadali paskaidrojam**, ka, Rīgas pilsētas domes 2020.gada 21.augusta lēmuma Nr.670 “Par Latvijas valstij piederošā nekustamā īpašuma – zemesgabala Palangas ielā, Rīgā, Garajā ielā, Rīgā (kadastra apzīmējums 0100 067 0250), daļas nepieciešamību Rīgas pilsētas pašvaldībai tās autonomo funkciju nodrošināšanai un pārņemšanu Rīgas pilsētas pašvaldības īpašumā” 4.punktā tiek paredzēts, ka Rīgas domes Īpašuma departamentam pēc īpašuma tiesību uz Nekustamo īpašumu nostiprināšanas zemesgrāmatā veiks nepieciešamās darbības jautājuma par kopīpašuma tiesību izbeigšanu uz nekustamo īpašumu Palangas ielā, Rīgā, Garajā ielā, Rīgā (kadastra Nr. 01000670250), un zemes vienības ar kadastra apzīmējumu 01000670250 reālās sadales īstenošanu sagatavošanai un izskatīšanai Rīgas domes sēdē”. Atkārtoti Rīgas domes Īpašuma departaments ir apliecinājis risināt jautājumu par kopīpašuma izbeigšanu, īstenojot nekustamā īpašuma Palangas ielā, Rīgā (kadastra Nr.0100 067 0250), reālo sadali pie nosacījuma, ka Rīgas pilsētas pašvaldība iestāsies kopīpašumā Latvijas valsts vietā ar 26.02.2021.vēstuli Nr. DI-21-407-nd.Ņemot vērā iedibināto praksi, proti, ka nepieciešamības gadījumā turpmākās darbības ar nekustamo īpašumu veic un izdevumus sedz tā publiskā persona, kurai šis nekustamais īpašums ir nepieciešams, šajā gadījumā risināt jautājumu par kopīpašuma izbeigšanu, tai skaitā reālo sadali, ir pašvaldības pienākums.**Par citiem alternatīviem risinājumiem, paskaidrojam**, ka FM (VNĪ) jau 2019.gadā vēlējās izbeigt kopīpašuma attiecības, valsts daļu atsavinot kopīpašniekam. Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem. Saskaņā ar Valsts pārvaldes iekārtas likumā noteikto, Latvijas Republika kā sākotnējā publisko tiesību juridiskā persona un atvasinātas publiskas personas (pašvaldības) ir organizētas vienotā hierarhiskā sistēmā. Atsavināšanas likums liedz atsavināt nekustamo īpašumu, kurš nepieciešamas valsts iestādēm vai pašvaldībām to funkciju veikšanai.Vienotas prakses līdzīgu Ministru kabineta rīkojumu projektu izstrādē ievērošanai un ņemot vērā konkrēto nestandarta situāciju, Finanšu ministrijas (VNĪ) ieskatā rīkojuma projekts ir atbalstām sagatavotajā redakcijā. |  |
| 3. | Rīkojuma projekta 3.punkts 3.  Rīgas pilsētas pašvaldībai pēc īpašuma tiesību uz nekustamo īpašumu nostiprināšanas zemesgrāmatā veikt nepieciešamās darbības jautājuma par kopīpašuma tiesību izbeigšanu uz nekustamo īpašumu (nekustamā īpašuma kadastra Nr.  0100 067 0250) - zemes vienību (zemes vienības kadastra apzīmējums0100 067 0250) - 961 m² kopplatībā Garajā ielā, Rīgā; Palangas ielā, Rīgā, īstenojot nekustamā īpašuma reālo sadali.  | Projekta 3. punkts paredz, ka Rīgas pilsētas pašvaldība pēc īpašuma tiesību uz nekustamo īpašumu nostiprināšanas zemesgrāmatā veiks nepieciešamās darbības kopīpašuma tiesību izbeigšanai uz nekustamo īpašumu (nekustamā īpašuma kadastra Nr.  0100 067 0250) - zemes vienību (zemes vienības kadastra apzīmējums0100 067 0250) - 961 m² kopplatībā Garajā ielā, Rīgā; Palangas ielā, Rīgā, īstenojot nekustamā īpašuma reālo sadali. Atbilstoši anotācijai un projektam pievienotajiem paskaidrojošajiem dokumentiem valstij pieder ½ domājamā daļa no projekta 1. punktā minētā nekustamā īpašuma, līdz ar to gan valstij kā zemes kopīpašniekam, gan arī pašvaldībai kā minēto domājamo daļu ieguvējam būs saistoši īpašuma aprobežojumi, ko paredz kopīpašums (Civillikuma 1067. un turpmākie panti). Paskaidrojam, ka atbilstoši Civillikuma 1068. pantam rīkoties ar kopīpašuma priekšmetu, kā visumā, tā arī noteiktās atsevišķās daļās, drīkst tikai ar visu kopīpašnieku piekrišanu; bet ja kāds no viņiem rīkojas atsevišķi, tad šī rīcība ne vien nav spēkā, bet arī uzliek pēdējam pienākumu atlīdzināt pārējiem zaudējumus, kas viņiem ar to nodarīti. Neviens atsevišķs kopīpašnieks nevar bez visu pārējo piekrišanas ne apgrūtināt kopīpašuma priekšmetu ar lietu tiesībām, ne atsavināt to visā tā sastāvā vai pa daļām, ne arī kaut kādi to pārgrozīt. Tādēļ katram kopīpašniekam ir tiesība protestēt pret tādu viena vai visu pārējo kopīpašnieku rīcību, un šo tiesību viņam nevar atņemt ar balsu vairākumu. Turklāt saskaņā ar Civillikuma 1075.pantu, jakopīpašuma dalīšanas gadījumā kopīpašnieki nevar vienoties par tās veidu, tad tiesa, raugoties pēc dalāmā priekšmeta īpašībām un lietas apstākļiem, vai nu piespriež katram no kopīpašniekiem reālas daļas, uzliekot, kad vajadzīgs, viena daļai zināmus servitūtus par labu otra daļai, vai atdod visu lietu vienam kopīpašniekam, ar pienākumu samaksāt pārējiem viņu daļas naudā, vai noteic lietu pārdot, izdalot ieņemto naudu kopīpašnieku starpā, vai arī izšķir jautājumu ar lozi, it īpaši tad, kad jāizšķir, kam no kopīpašniekiem paturēt sev pašu lietu un kas no viņiem apmierināms ar naudu.Ievērojot minēto, atbilstoši Civillikuma regulējumam pašvaldība nevarēs īstenot projekta 3. punktā paredzēto ieceri izbeigt kopīpašumu, īstenojot projekta 1. punktā minētā nekustamā īpašuma reālo sadali bez otra kopīpašnieka (juridiskās personas) piekrišanas vai strīdus gadījumā – bez tiesas iesaistes. Līdz ar to nepieciešams projekta 3. punktu precizēt atbilstoši Civillikuma normām par kopīpašuma izbeigšanu. | **Ņemts vērā.**Precizēts Rīkojuma projekta 3.punkta redakcija un papildināta rīkojuma anotācija. | Precizētā Rīkojuma projekta 3.punkts:“3.  Rīgas valstspilsētas pašvaldībai pēc īpašuma tiesību uz nekustamo īpašumu nostiprināšanas zemesgrāmatā normatīvo aktu noteiktajā kartībā un ievērojot Civillikuma regulējumu risināt jautājuma par kopīpašuma tiesību izbeigšanu uz nekustamo īpašumu (nekustamā īpašuma kadastra Nr.  0100 067 0250) - zemes vienību (zemes vienības kadastra apzīmējums0100 067 0250) - 961 m² kopplatībā Garajā ielā, Rīgā; Palangas ielā, Rīgā.” |
| 4. | Rīkojuma projekta anotācija | Anotācijas I sadaļas 2. punkta 7. lapaspusē norādīts, ka, lai pabeigtu privatizācijas objektu privatizācijas procesu, valsts zemes vienības daļa Garajā ielā, Rīgā; Palangas ielā, Rīgā, Finanšu ministrijai atbilstoši likuma „Par valsts un pašvaldību dzīvojamo māju privatizāciju” pārejas noteikumu 2. punktam ir jānodod Rīgas pilsētas pašvaldības īpašumā, lai Rīgas pašvaldības dzīvojamo māju privatizācijas komisija nodrošinātu likuma „Par valsts un pašvaldību dzīvojamo māju privatizāciju” 84. pantā noteikto. Lūdzam pamatot minēto, ņemot vērā, ka likuma „Par valsts un pašvaldību dzīvojamo māju privatizāciju” pārejas noteikumu 2. punkts neparedz pienākumu valstij nodot pašvaldībai tās īpašumā esošās zemes domājamās daļas, bet gan pienākumu valstij nodot pašvaldībai dzīvojamo māju kopā ar zemi, ja valsts dzīvojamā māja un zeme zem tās ir reģistrēta zemesgrāmatā uz valsts vārda. | **Ņemts vērā.**Lūdzu skatīt skaidrojumu pie pirmā punkta.Skaidrības labad anotācijā iekļautā informācija ir precizēta. | Rīkojuma projekta precizētā anotācija. |
| Noslēgumā informējam, ka visā Rīkojuma projekta un anotācijas tekstā vārdi “Rīgas pilsētas pašvaldība” aizstāti ar vārdiem “Rīgas valstspilsētas pašvaldība” attiecīgajā locījumā. |
| Atbildīgā amatpersona |  |  |
|  |  |  |
|  | (paraksts)\* |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
|  |
| (tālruņa un faksa numurs) |
| Ojars.Valkers@vni.lv |
| (e-pasta adrese) |

Vita Bružas

Tiesību aktu daļas vecākā juriste

vita.bruzas@vni.lv